ДО

ОБЩИНСКИЯ СЪВЕТ

НА ОБЩИНА ПЪРВОМАЙ

ПРЕДЛОЖЕНИЕ

от

НИКОЛАЙ МИТКОВ - КМЕТ НА ОБЩИНА ПЪРВОМАЙ

ОТНОСНО: Приемане на Наредба за изменение и допълнение на Наредба за условията и реда за установяване на жилищни нужди на граждани, управление и разпореждане с общински жилищни имоти на територията на община Първомай

УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ОБЩИНСКИ СЪВЕТНИЦИ,

Съгласно чл.8 от Закона за нормативните актове, всеки общински съвет може да издава наредби, с които да урежда нормативните актове от по-висока степен, във връзка с неуредени в тях обществени отношения от местно значение. Във връзка с множеството законодателни промени и Решения относно бъдещото членство в Еврозоната и въвеждането на еврото като официална валута в Република България, в съответствие с разпоредбата на чл.140 от Договора за функционирането на Европейския съюз, приемането на Национален план за въвеждане на еврото в Република България, както и гласуването и обнародването на официален законов нормативен акт – Закон за въвеждане на еврото, се стигна до решението за индикативна дата за въвеждане на еврото като официална валута в България на 1 юли 2025г.

В Националния план за въвеждане на еврото в Република България са заложени критериите за ценова стабилност, на които държавата ни трябва да отговаря, за да може да приеме еврото като официална своя валута. С писмо от Националното сдружение на общините на Република България с изх.№ И-1677/25.09.2024г. и наш вх. № 05-00-132/25.09.2024г., ясно се упоменава за мерките, които трябва да предприемат общините и с какви действия трябва да се включат за по-плавно и информирано преминаване на населението от лев – евро. Приложени са и указания как трябва да се актуализират системите за информация на органите на местно самоуправление и за необходимостта от промяна на действащите подзаконови нормативни актове от местно значение (наредби и др.), с цел привеждане на подзаконовите нормативни актове с действащото законодателство и в съответствие с чл.4 от Закона за въвеждане на еврото в Република България. С решение на Народно събрание за ускоряване и завършване на процеса по практическата подготовка за приемане на еврото в Република България, взето на 26.07.2024г., публикувано в ДВ №64/29.07.2024г., бяха взети допълнителни мерки, с които всички организации от местно и национално значение, както и Министерски съвет, Българска народна банка да приведат политиките и организационните си принципи в съответствие с индикативната дата за приемане на еврото като официална валута в Република България (1 юли 2025г.) Това е и основната причина, която налага промяната във всички действащи подзаконови нормативни актове от местно значение (наредби) и

актуализацията на всички такси и цени на услуги, като в съответствие с разпоредбата на чл.15, ал.1 и ал.2 от Закона за въвеждане на еврото в Република България в указания в закона срок следва сумите да бъдат изписани с двойно обозначение (левова и еврова равностойност). При изчисленията на сумите са спазени принципите и правилата, описани в чл.12 и чл.13 от Закона за въвеждане на еврото в Република България, като се запазва официалния валутен курс на лева към еврото, равен на централния курс от 1,95583 лева за 1 евро.

Направените предложения за изменение и допълнение на Наредба за условията и реда за установяване на жилищни нужди на граждани, управление и разпореждане с общински жилищни имоти на територията на община Първомай, са в няколко аспекта:

Привеждане на подзаконовите нормативни актове от местно значение с актуалните такси, цени на услуги и административно-наказателните санкции на гражданите при неизпълнение на задълженията им, произтичащи от подзаконовите нормативни актове - наредбите, в тяхната еврова равностойност, спазвайки принципите, заложени в Закона за въвеждане на еврото в Република България, съгласно индикативната дата за въвеждане на еврото като официална валута в България (1 юли 2025г.).

По-ранното въвеждане на цените в тяхната еврова равностойност би подпомогнало по-плавното преминаване от лев към евро и ще спомогне за по-добрата информираност на местното население за бъдещата промяна (съгласно разпоредбата на чл.15 от Закона за въвеждане на еврото в Република България).

Определяне на ясни и точни правила за изчисление и срокове, в които могат да бъдат използвани и двете валути (лев и евро).

За прилагането на измененията и допълненията в Наредбата няма да бъдат необходими допълнителни финансови средства, тъй като услугите ще бъдат извършвани от длъжностни лица, определени от Кмета на Община Първомай и спрямо длъжностните характеристики на лицата, които ги извършват. Промени в таксите на услугите, предоставяни от община Първомай няма да има, единствената промяна се изразява в това, че се добавя евровата равностойност на сумата за определената услуга или глоба, в съответствие с подзаконовите нормативни актове от местно значение.

Предлаганият проект на Наредба за изменение и допълнение на Наредба за условията и реда за установяване на жилищни нужди на граждани, управление и разпореждане с общински жилищни имоти на територията на община Първомай е разработен в съответствие с нормативните актове от по-висока степен, както и с тези на европейското законодателство.

В изпълнение на чл.26, ал.4 от Закона за нормативните актове, Проектът на гореописаната наредба, е обявен на сайта на общината, като с това се дава възможност в 30-дневен срок, заинтересованите лица да направят своите предложения и становища по проекта за Наредба за условията и реда за установяване на жилищни нужди на граждани, управление и разпореждане с общински жилищни имоти на територията на община Първомай.

Проектът на Наредбата за изменение и допълнение е публикуван на сайта на община Първомай на 18.12.2024г. Към датата на изготвяне на настоящото предложение няма постъпили предложения и становища, във връзка с публикувания проект на Наредбата, видно и от справка по чл.26, ал.5 от ЗНА за отразяване на постъпили/ не постъпили / възражения, предложения, становища получени при съгласуване на проекта за НИД на Наредба за условията и реда за установяване на жилищни нужди на граждани, управление и разпореждане с общински жилищни имоти на територията на община Първомай.

Предвид гореизложеното и на основание: чл.21, ал.1, т.23 и ал.2 от Закон за местното самоуправление и местната администрация , чл.8, чл.11, ал.3, във връзка чл.19, чл.20, чл.26 и чл.28 от Закона за нормативните актове, чл. 75, чл. 76, ал. 3, чл. 77 и чл. 79 Административно процесуалния кодекс във връзка чл.2 от Закона за въвеждане на еврото в Република България и §6 от ПЗР на Закона за въвеждане на еврото в Република България, предлагам на Общински съвет на община Първомай да обсъди и вземе следното:

Р Е Ш Е Н И Е:

Приема Наредба за изменение и допълнение на Наредба за условията и реда за установяване на жилищни нужди на граждани, управление и разпореждане с общински жилищни имоти на територията на община Първомай

НАРЕДБА

ЗА ИЗМЕНЕНИЕ И ДОПЪЛНЕНИЕ

НА НАРЕДБА ЗА УСЛОВИЯТА И РЕДА ЗА УСТАНОВЯВАНЕ НА ЖИЛИЩНИ НУЖДИ НА ГРАЖДАНИ, УПРАВЛЕНИЕ И РАЗПОРЕЖДАНЕ С ОБЩИНСКИ ЖИЛИЩНИ ИМОТИ НА ТЕРИТОРИЯТА НА ОБЩИНА ПЪРВОМАЙ

§1. В Глава Втора „Условия и ред за установяване на жилищни нужди”, в Чл.5 (1), т.3 се прави следното изменение и се добавя в частта: „Не притежават имущество на обща стойност по-голяма от 10 000 лева / 5112,92 €”, с което разпоредбата придобива следния вид:

„Чл.5 (1), т.3 Не притежават имущество на обща стойност по-голяма от 10 000 лева / 5112,92 €, в налични парични средства по влогове, акции, дивиденти, произведения на изкуството, нумизматика, филателия, моторни превозни средства, селскостопански земи, фабрики, магазини ателиета и други основни и оборотни средства.”

§2. В Глава Осма „Административно-наказателни разпоредби”, в Чл.36 (1), се прави следното изменение и се добавя в частта: „се наказва с глоба от 100 лева / 51,13 € до 500 лева / 255,65 €”, с което разпоредбата придобива следния вид:

„Чл.36 (1) Който без законно основание завземе общински имот, се наказва с глоба от 100 лева / 51,13 € до 500 лева / 255,65 €, ако не подлежи на по-тежко наказание.”

§3. В Чл.36 (2), се прави следното изменение и се добавя в частта: „се наказва с глоба от 500 лева / 255,65 € до 1500 лева / 766,94 €”, с което разпоредбата придобива следния вид:

„Чл.36 (2) Който не изпълни заповед или решение за освобождаване на общински имот, в едномесечен срок от влизането им в сила, се наказва с глоба от 500 лева / 255,65 € до 1500 лева / 766,94 €”, ако не подлежи на по-тежко наказание.”

ПРЕХОДНИ И ЗАКЛЮЧИТЕЛНИ РАЗПОРЕДБИ

КЪМ НАРЕДБА ЗА ИЗМЕНЕНИЕ И ДОПЪЛНЕНИЕ

НА НАРЕДБА ЗА УСЛОВИЯТА И РЕДА ЗА УСТАНОВЯВАНЕ НА ЖИЛИЩНИ НУЖДИ НА ГРАЖДАНИ, УПРАВЛЕНИЕ И РАЗПОРЕЖДАНЕ С ОБЩИНСКИ ЖИЛИЩНИ ИМОТИ НА ТЕРИТОРИЯТА НА ОБЩИНА ПЪРВОМАЙ

§4. Настоящото превалутиране на сумите от лева в евро влиза в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз.

§5. Проектът за Наредба за изменение и допълнение на Наредба за условията и реда за установяване на жилищни нужди на граждани, управление и разпореждане с общински жилищни имоти на територията на община Първомай е приета с Решение № _________ по Протокол № __________ на дата: _______ на Общински съвет на община Първомай и влиза в сила от дата: _____________ / от датата на официалното му публикуване на сайта на община Първомай.

§6. Контрол по изпълнението на Наредбата се възлага на Кмета на община Първомай.

Мотиви: Във връзка с множеството законодателни промени и Решения относно бъдещото членство в Еврозоната и въвеждането на еврото като официална валута в Република България, в съответствие с разпоредбата на чл.140 от Договора за функционирането на Европейския съюз, приемането на Национален план за въвеждане на еврото в Република България, както и гласуването и обнародването на официален законов нормативен акт – Закон за въвеждане на еврото, се стигна до решението за индикативна дата за въвеждане на еврото като официална валута в България на 1 юли 2025г.

В Националния план за въвеждане на еврото в Република България са заложени критериите за ценова стабилност, на които държавата ни трябва да отговаря, за да може да приеме еврото като официална своя валута. С писмо от Националното сдружение на общините на Република България с изх.№ И-1677/25.09.2024г. и наш вх. № 05-00-132/25.09.2024г., ясно се упоменава за мерките, които трябва да предприемат общините и с какви действия трябва да се включат за по-плавно и информирано преминаване на населението от лев – евро. Приложени са и указания как трябва да се актуализират системите за информация на органите на местно самоуправление и за необходимостта от промяна на действащите подзаконови нормативни актове от местно значение (наредби и др.), с цел привеждане на подзаконовите нормативни актове с действащото законодателство и в съответствие с чл.4 от Закона за въвеждане на еврото в Република България. С решение на Народно събрание за ускоряване и завършване на процеса по практическата подготовка за приемане на еврото в Република България, взето на 26.07.2024г., публикувано в ДВ №64/29.07.2024г., бяха взети допълнителни мерки, с които всички организации от местно и национално значение, както и Министерски съвет, Българска народна банка да приведат политиките и организационните си принципи в съответствие с индикативната дата за приемане на еврото като официална валута в Република България (1 юли 2025г.). Това е и основната причина, която налага промяната във всички действащи подзаконови нормативни актове от местно значение (наредби) и актуализацията на всички такси и цени на услуги, като в съответствие с разпоредбата на чл.15, ал.1 и ал.2 от Закона за въвеждане на еврото в Република България в указания в закона срок следва сумите да бъдат изписани с двойно обозначение (левова и еврова равностойност). При изчисленията на сумите са спазени принципите и правилата, описани в чл.12 и чл.13 от Закона за въвеждане на еврото в Република България, като се запазва официалния валутен курс на лева към еврото, равен на централния курс от 1,95583 лева за 1 евро.

Приложения:

Уведомително писмо от Националното сдружение на общините в Република България с вх.№05-00-132/25.09.2024г.;

Доклад относно необходимостта от приемане на Наредба за изменение и допълнение на Наредба за условията и реда за установяване на жилищни нужди на граждани, управление и разпореждане с общински жилищни имоти на територията на община Първомай;

Мотиви;

Предварителна частична оценка на въздействието;

Проект на Наредба;

Протокол удостоверяващ датата на публикацията на Проекта на Наредбата;

Справка за постъпили/непостъпили предложения и възражения.

НИКОЛАЙ МИТКОВ

Кмет на община Първомай